শার্ঙ্গদেব
শার্ঙ্গদেব (১২১০-১২৪৭) ছিলেন ত্রয়োদশ শতকের একজন ভারতীয় সঙ্গীতজ্ঞ, যিনি সঙ্গীত ও নাটকের উপর সংস্কৃত ভাষায় সঙ্গীতরত্নাকর নামে সঙ্গীতের আকর গ্রন্থ রচনা করেন। ভারতীয় শাস্ত্রীয় সঙ্গীতের হিন্দুস্থানী সঙ্গীত ও কর্নাটকী সঙ্গীত উভয় ধারার সঙ্গীত ও নৃত্যের প্রামাণিক গ্রন্থ হিসাবে বিবেচনা করা হয়। শার্ঙ্গদেব কাশ্মীরের এক ব্রাহ্মণ পরিবারে জন্মগ্রহণ করেন। শার্ঙ্গদেব ছিলেন সেউণ (যাদব) রাজবংশের রাজা সিংহানের (১২১০-১২৪৭) রাজসভার একজন সভা গায়ক তথা দরবারী। ভারতীয় উপমহাদেশের উত্তর-পশ্চিম অঞ্চলে ইসলামি আক্রমণের সময় এবং দিল্লি সালতানাতের শুরুতে, তার পিতামহ কাশ্মীর থেকে দাক্ষিণাত্যের ইলোরা গুহা সংলগ্ন অঞ্চলে সেউণ (যাদব) রাজবংশের হিন্দু বসতি স্থাপন করেন। রাজা সিংহানের রাজসভায় শার্ঙ্গদেব স্বাধীনভাবে সঙ্গীতচর্চা ও প্রধান হিসাবরক্ষকের কাজ করতেন। অন্যদিকে তিনি ছিলেন একজন সফল আয়ুর্বেদ চিকিৎসক।।